《春夜述怀》
明代·吴与弼

多病无安枕，长吟更短吟。园林初雨歇，花柳已春深。

身世双秋鬓，乾坤独苦心。明朝风日好，何处快登临。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。